
Comensan  per  la  dreta:  VINARRA.  descansa  sobre'una  somera; 
CAMALLARGA,  de  peu;  MOaSEN  PEPET,  LA  SORDA  y 
CÉSPBDES,  sentats  en  un  tronen  d'  arbre;  LENTERI,  en 
una  pedra  fcran;  FONSO,  sentat  à  terra,  va  tallant  en  un 
ganivet  rametas  d'  una  rama  gran,  y  acaba  per  ferst  una 
vara;  CHIN,  al  fondo  esquerra,  dalt  d'  un  turó,  mira  cup  a 
1'  esquerra,  com  vigilant. 

Cama.  Chin* 

Chin.  i      Qué  voleu? 

Cama.     Qu'  encara  no  's  veu  res? 

Chin.      Ni  palla  ni  pols. 

Fon.       Avisa  aixi  que  *1  guaytis. 

Chin.      Descuida,  que  estich  mirant  fit  à  fit. 

Cama.     Vostè  no  coneix  à  4n  Baldiri,  Mossèn  Pepet? 

M.  Pep.  No,  senyor;  quan  vaig  venir  à  aquèt  poble,  ja 

era  4n  Baldiri  à  servir  al  Rey. 
Len.       Pobre  xicot;  no  n'  hi  ha  d'  altre  més  ruch  en 

vint  lleguas  à  1*  entorn. 

Cés.       Muy  bruto  es  el  pobreclllo. 
Vi.         M4  apar  que  tampoch  arriva  avuy  '1  meu 
nebot. 

Sor.        Que  parléu  del  meu  fill?  No  ho  sento,  però  ho 

conech.  Qué  dihéu? 
Vi*  (Cridant  una  mica). 

Que  tampoch  arriba  avuy. 
Sor.       Lo  cor  'm  diu  que  si. 

Fon.       Mare;  ja  van  sis  dias  que  '1  venim  à  esperar. 
Sor.  Cóm? 

Ces.  (Molt  alt). 

Seis  dias  que  venimos  à  esperarlo! 
Sor.        No  cridi  tan,  que  no  soch  tan  sorda,  funoll! 

(Céspedes  riu). 

Perquè  siga  vostè  notari,  no  se  ln  rigui  de  la 

gent  sens  instrucció. 
Cama.     Es  molt  burleta  41  senyor  Céspedes. 
Sor.        Qué  voléu  que  s  diga,  se  m'  ha  ficat  ai  cap 

que  avuy  té  d'  arrivar  lo  meu  filiet. 
Cama.  Si: 

{Desconfiat) 
à  tres  quarts  de  quinze. 
M.  Pep.   Encara  es  d(  hora.  Quan  va  pendrer  la  llis- 
sencia? 

Sor.  Segons  deya  en  la  carta,  ans  d'  ahir,  de  las 
mateixas  mans  del  seu  comandant. 

M.  Pep.  Pot  haver  arrivat  à  Ripoll  à  las  vuyt;  després 
set  horas  de  camí...  iQuin'  hora  té,  senyor  no- 
tari? 

Cés.  {Treu  lo  relotge). 

Tres  quarts  de  quinze. 

{Hi  riuhen). 

Len.       Que  n'  es  de  gat  lo  senyor  notari. 

M.  Pep.  {Ofès). 

Pero  jo,  ni  per  la  meva  professió  ntp1  el  meu 
caràcter,  admeto  bromas  de  ningú,  senyor 
Céspedes. 

Cés.  fSl  aixeca  mostrant  lo  rellot/e,. 

No  se  ofenda  el  senor  cura;  he  sido  albacea 
en  una  testamentària  y  acabo  de  heredar  este 
reloj  de  última  novedad;  de  esos  que  marcan 
hasta  las  veinticuatro.  Repito,  pues,  que  son 
los  tres  cuartos  para  las  quince.# 

(Seu). 

M.  Pep.   Bé,  vamos;  ja  entench;  tres  quarts  de  tres  de 

la  tarde;  perdoni. 
Len.       Qtiinas  cosas  inventan,  rellotjes  de  vintiqua- 

tre  horas. 

Fon.  Tan  se  valdria  dos  rellotjes  de  dotze  horas 
ben  lligats. 

Cés.  Si  à  Vinarra,  que  es  tan  dormilón,  le  regala- 
sen  dos  relojes  que  tocaran  las  veinticuatro... 

(Riu) 

Fon.  Y  que  fossin  de  repetició,  perquè  cada  un  to- 
qués las  quaranta  vuyt,  y  tots  dos  las  noranta 
sis. 

Cama.  Y  que  fossin  d'  aquells  que  s'  obre  una  fines- 
treta y  surt  un  cucut. 

Vina.      Li  clavava  una  perdigonada  al  béch. 

Chi.  (  Venint  de  V  esquerra). 

Tia! 

(S*  aixecan). 

Sor.        Ll  has  vist? 

Chi.  No. 

Sor.        Aixi  reventis! 

fSehuenJ. 

Vi.  Quévóls? 

Chi.        Deixeumel  tastar. 

Vi.  (Li  dona  7  bot  del  vi). 

Té.  .  , 

v  (Chin  beu). 

Sor.       Mira  '1  borratxo;  aixi  't  nuesis. 
Fon.       Bon  mico  'ns  has  dat,  morros  de  figa. 

Sor.        Com  xerrica  41  poca  vergonya. 

(Li  treu  7  bot  d'  una  revolada). 

Vi.         Ep!  Prou,  vatúa  '1  mon! 
Chi.  (Acabant  de  beurer). 

Aaah! 

Vi.  W  ha  deixat  lo  gat  escanyolit. 

{Pel  bot). 

Te  pegaré  un  bolet. 
Chi.        Ni  m(,  arrlvat  à  las  dents. 
Ces.        Jo  daré  fé,  amigo  Vinarra. 

{Prent  lo  bot  y  diu). 
"Si  Aristóteles  supiera 
aliquid  de  cantimploris, 
de  seguro  no  dijera 
motus  est  causa  caloris.,, 

{Beu). 

Fon.        Lo  vi  fa  sang. 

Skn.        Y  cura  4  fel  sobreixit. 

Sor.  {Per  Vinarra  qu"  encara  beu). 

Mireusel  al  meu  germà;  una  vegada  s'  hi  va 
dormir,  y  de  renom  li  van  possar  «Vinarra». 

Vi.  {Acabant  de  beurer),  • 

Aaah!... 

Cama.  {Pren  lo  bot). 

Sense  vi  no  ls  pot  dir  missa. 

{Beu).  . 

Vi.         Li  tinch  una  mala  voluntat  à  Sant  Pere... 

M.  Pep.   No  diguém  disbarats,  Vinarra. 

Vi.  Sant  Pere  té  la  culpa  de  que  '1  vi  no  vaigi  ben 

barato;  prou  qul  ho  haurà  llegit  vostè  en  los 

llibres  de  doctrina. 
M.  Pep.   Conteu,  home,  conteu. 

Vi.         Diu  qu'  una  vegada,  anant  per  un  marje  Nos- 
tre Senvor  lo  va  veure  de  reüll  y  's  gira... 

-   {Ho  fa). 

y...—  Ja  t'hi  filat,  mano.  iQtié  es  aixó  que 
beus?— Una  cosa  mol  bona  que  'n  diuhen  vi— 
Y  d'  ahont  ho  treuhen?  Y  va  y  diu  Sant  Pere 
en  broma:— De  las  figas,  Senyor.— Si?  Pues 
desde  avuy  endevant,  que  donguin  dugas  cu- 
Uitas.  Y  desde  aliavors  que  donan  dugas  culli- 
tas  las  figueras.  Vés  que  li  costava  à  Sant 
Pere  dir  la  vritat  y  tindriam  dugas  collitas  de 
mam. 
Chi,  jPare! 

(Corrent  y  al elat). 

Tots:      Qué?  L'  has  vist? 

(lots  s4  aixecan  ansiosos  y  van  ahont  es  lo  Chin), 

Chi.        Veyéu  aquells  arbres? 
Vi.  Si. 

Chi.    *    Veyéu  la  teulada  d1  aquella  caseta? 
Vi.  Si. 

Chi.        Veyéu  aquell  bastonet  ab  un  tupi  blanch  per- 
què hi  vagin  los  coloms? 
Vi.  Qué? 
Cama.  Vamos! 
Sor.  Ànsia! 

Chi.        Pues  que...  de  cop  m4  havia  semblat  una  per. 

sona. 
Fon  Pallús! 

(Tornan  d  seurer). 

Sor.        Remalahit  sigas!  ,  ' 

Cama.     Mala  negada  t'  ofegui! 

Vi.  Chin!...  Mira  que  lt  donaré  chin  chin. 

(Pegar). 

Cama.  Ves  quin  modo  de  fer  la  centinella:  al  meu 
temps  ja  V  haurian  clavat  quatre  tiros  à  la 
closca. 

M.  Pep.   Vos  també  vàreu  servir,  Camallarga? 

Cama.  Si  senyor:  vaig  ser  tambor  major  d'  engi- 
nyers. 

Len.        Jo  també  vaig  servir. 

Cama.  Cipayo;  d'  aquells  d'  en  Targarona;  mala 
gent. 

Cés.       Yo  serví  cuando  Amadeo. 

Cama.  {Despreci) 

Res;  d'  aquells  que  duyan  chambergo  ab  plo- 
ma y  las  camas  à  V  aire  com  los  comediants. 

Cés.  Camallarga  fué  de  aquellos  que  llevaban  el 
pantalón  abierto  por  detràs,  comp  los  chicos- 

Cama.  No  es  vritat;  jo  no  hi  dut  may  semblant  por 
queria;  endemés  que  's  tapava  ab  los  faldons 
de  la  casaca;  vostès  feyan  1'  esgrima  de  bayo- 
neta  al  compàs  del  violí  à  la  porta  de  Atara- 
zanas. 

Cés.  {Enfadat). 

No  es  verdad,  que*  era  al  compàs  de  la  música 
del  Regimiento. 

M.  Pep.  Tres  cosas  hi  ha  '1  mon  completament  inútils: 
Plourer  en  la  mar,  fer  1'  esgrima  de  bayoneta 
y  tocar  i'  himne  d4  en  Riego. 

Cama.  Pues  per  i1  esgrima  de  bayoneta  van  fer  gene- 
ral al  seu  coronel. 

{Per  Céspedes). 

Cés.       Bn  su  tiempo  llevaban  fundas  en  las  espuelas. 

Cama.     Fundas  en  los...  nasos! 

M.  Pep.   Vamos,  Camallarga,  prudència. 

Cama.  Que  no  4m  busqui,  ni  4s  propasi  ab  qui  ha  ser- 
vit vuyt  anys  dia  per  dia;  ab  qui,  com  jo,  ha 
sigut  tambor  major  de  nacionals,  de  realistas 
y  d1  enginyers. 

Len.  Y  de  soldats  romans  à  la  professó  de  Semana 
Santa. 

Cama.     Y  qué  hi  tenim  ab  aixó? 

Len.       Feya  de  capità  Mànaya,  vestit  de  romà  ab 

morrió  de  nacional. 

Cama.  Pero  no  hi  anava  de  juhéu,  com  vos,  que  dei- 
xeu diners  al  vuy tanta  per  cent. 

M.  Pep.   Tinguèm  la  festa  en  pau. 

Cés.  Esos  ponían  un  garbanzo,  un  sigró,  debajo  del 
tacón,  daban  vuelta,  si  sè  aplastaba,  cocido  al 
rancho. 

Cama,  A  'n  ells  los  feyan  aginollarse  per  pasarlis  re- 
vista de  talons. 

Cés.       Ponian  barba  postiza  à.  los  gastadores. 

Cama.  (Ab  orgull). 

Devantals  de  cuyro  desde  '1  coll  als  turnells. 

Vi.         Semblarian  tortugas  posadas  de  peu. 

Cama.  (Entusiasmanshi  per  graus). 

Alió  era  milícia,  alló  era  uniformitat. 

Cés.  Mucha;  dormían  los  soldados  del  costado  de- 
recho,  y  à  un  punto  de  corneta  se  volvían  del 
izquierdo;  y  para  mudarsa  de  camisa,  lo  ha- 
cían  los  unos  con  los  otros. 

Cama.  Sorda:  S'  en  recordeu  quan  vaig  venir  al  po- 
ble ab  llissencia  de  Pasqua? 

Sor.       Verje  Santíssima!  Qué  aixerit  y  qué  guapo  's 
presentar!  Totas  las  fadrinas  ens  el  voliam 
rifar. 

Cama.  Per  Nadal  vaig  demanar  permís  al  coronel 
per  endurme  Y  uniforme  de  gala  al  poble  y  lm 
và  enjegar;  ho  sapigueren  los  oficialets  jo- 
vens,  els  hi  va  fer  gràcia  y  van  sortir  per  mí. 
—Senyor  coronel,  que  se  V  enduga,  que  se  Y 
enduga...— Pues  que  se  1'  enduga.  Y  en  un 
mocador  vaig  posar  la  casaca  bordada,  '1 
pantalon  ab  franja  de  plata,  la  banda  ab  Y  es- 
cut d'  Espanya  y  lo  tessó  d'  or  bordats...  y  ab 
lo  morrió  sota  1'  aixella  y  ll  bastó  de  borlas 
embolicat  ab]  papers...  xano,   xano,  xano, 

trepitjant  neu  talment  en  aquet  punt  hont 
som,  y  ab  un  fret  que  4s  gelavan  las  paraulas, 
4m  vaig  vestir  de  gala...  Ab  lo  plomeroi  La 
oachiporra  de  plata!  Cap  al  poble! 

Aixeca  la  xara  que  dú^  imita  d  los  passats  tambors 
majors^  y  canta  com  s' indica  al  final:  N.°  1  de  mú- 
sica. KSposa  la  barretina  tot  lo  més  que  pugui. 

"Tripas,  callos,  morros, 
vino  de  Aragón 

(Bis). 

y  una  buena  moza 
pal  tambor  mayor». 

(Bis). 

Cés.  (Lf  acompanya  fent:) 

"Riau...  plau...  riau...  plau...,, 
(Camallarga  acaba  fent  un  dcsplant  cómich). 
Tots       Visca,  visca! 

Sor.        Vam  repicar  las  campanas  y  's  cremaren  ca- 

rretillas  y  piulas. 
Vi.         Y  à  la  missa  major  li  van  possar  al  mitj  del 

presbiteri  perquè  tots  *1  veigesin  ben  bé. 
Sor.       Si  de  cop  lo  vam  pendrer  per  lo  rey. 
Cama.     Molts  minyons  de  la  meva  quinta  van  arrivar 

à  generals  y  à  duchs,  y  un  que  4s  deya  Espar- 

tero  pujà  hasta  príncep. 
Tots  Princep! 

Cama.     Princep,  y  no  fou  rey  perquè  no  volgué. 
Sor.       Funoll!  Y  ll  meu  Baldiri  que  torna  de  soldat, 
no  mes. 

M.  Pep.  En  aquells  temps  d'  absolutisme  y  tirania,  los 
fills  dels  pobres  podian  pujar  hasta  prínceps: 
avuy,  ab  la  llibertat  y  la  igualtat,  no  poden 
passar  de  sargentos;  ves  si  hem  adelantat. 

Cés.       Y  con  el  Servicio  obligatorio? 

ÍA  Pep.  Pitjor;  serà  mol  just  que  f assin  cabos  y  sar- 
gentos  à  los  senyorets  ab  carrera,  y  lls  pobres 
no  pasaràn  de  soldats.  El  poble  sempre  dema- 
na sens  mirar  lo  que  li  convé;  alló  de  uvox  pó- 
puli,  vox  Deim  no  es  vritat  encara  que  's  digui 
en  llatí. 

on.       Camallarga:  dPer  qué  servia  la   porra  de 
plata? 

;am \.      Per  manar  à  los  tambors.  Miréu. 
Va  posant  la  vara  com  s\  explica  al  final.  Diu  en  cas- 
tellà "fagina,  fagina  redoblado» 

Para  tocar  la  «generala». 
Vi.         Tocar  à  la  generala?  Si  jo  fos  '1  general  no  ho 
haguera  permès  pas. 

(Riuhen). 

M.  Pep.  No  ml  agrada  que  's  diguin  ximplesas. 

Len.       Jo,  ab  los  quartos  que  vaig  portar  del  servey, 

vaig  obrir  botiga. 
jVi.         Un  bacallà,  tres  pilotas  de  quarto,  olor  de 

safrà  y  diners  al  vuytanta  per  cent;  vetaqui  la 

botiga. 

Len.       Enveja;  escoltéu  com  trincan. 

(Diners). 

M.  Pep.  Comprar  barato  al  pobre  llaurador  y  vendrer 
ab  usura  ai  consumidor  necesitat,  es  tan  des- 
cànssat  com  lucratiu,  senyor  Lenteri,  perolà 
desitjar  que  torni  Jesucrist  y  espolsi  altre  ve- 
gada à  los  mercaders  del  Temple. 

Vi.  {Apart). 
(i  Mosca!) 

Cama.  (Apart). 

Si  que  'n  té  de  lletra  menuda  aqueix  cape- 
llanet, 

Sor.  {Desopte). 
Calléu!  Havéu  sentit? 

[Sf  aixeca). 

Vi.  Rés. 

(Sí  ai  xe  can  tots). 

Cama.  Qué? 

Sor.        Lo  meu  fill!  Hi  sentit  la  veu  del  meu  fill! 

Vi.         Tens  pà  à  V  orella,  dona. 

Sor.       Jo  sé  lo  que  'm  dich,  funoll! 

Cama.     Somiava  '1  sort  que  ja  sentia, 

Chi.        Si  no  's  veu  rés. 

Sor.  Calléu! 

{Pausa). 

Bal.  (Dins  y  lluny). 

Maree!... 
Sor.       Fill  del  meu  cor! 

{Se  ln  vd  corrent  per  la  esquerra  y  cridant). 

Baldiri! 
Uns        Hont  es? 
Altres    Per  alli! 

(lots  se  ln  van  corrent  ptr  la  esquerra  menys  Chin). 

Chin.  (Senyala  cap  d  la  dreta). 

Miréusell  Miréusel!  Vé  per  la  dressera!  Cusi! 
Cusinet!  Baldin! 

ESCENA  II 

CHIN,  BALMRI  y  los  mateixos  que  tornan  per  1'  esquerra.  Baldiri 
vestit  de  soldat  d'infatería;  gorro,  guerrera  y  espardenyas,  .canó 
de  llauna  ab  cordons  y  borlas,  mocador  de  seda  de  colors  al  coll;  à 
la  mà  un  f arssell  de  roba  dins  d'  un  altre  mocador  de  cotó  ab  los  co- 
lors de  la  bandera  y  escut  d'  Espanya.  Baldiri  queda  à  la  dreta  y 
la  Sorda  à  la  esquerra  contemplantse  lo  moment  mentres  diuhen: 

Bal.  jMareee! 
Sor.  iFill  meu! 

(Ara corren  l'un  capà  l'altre  y  s'abrassan  al  mitj  de 
l'escena,  ab  gran  frenessí.  Petita  pausa.  Camallar- 
ga,  Chin,  Vinarra  y  Mossèn  Pepet  qnedan  forman 
grupoà  1'  esquerra). 

Ca.  Mirat  si  l'haví  sentit,  la  Sorda 

Cm.  Li  ha  dat  lo  vent  al  nas. 

Vi.  L4ha  ensumat. 

M.  Pep.  Es  mare:  l'ha  sentit  ab  lo  cor. 

Bal.  iPerqué  plorèu,  si  ja  hi  tornat? 

Sor.  £Que  vols  que  hi  f assi? 

Bal.       jGermà!  ' .  ■ 

(abrassa  d  Fonso) 

iCussíl 

{abrassa  a  Chin.) 
Sor.      Mira  ll  senyor  Rector  nou,  qu'es  iovenet. 
Bal.       iJe,  je!  iSabrà  casarme? 
Cés.       No  seas  bruto. 
Bal.       Com  es  cadéll... 
Sor.       Que  n4  ets  de  pallús. 

Len.  (apart)         Se  'n  va  anar  per  ruch  y? 

torna  per  bèstia. 

Bal.       iOncle!        ,  ^  Tr. 

(abrassa  d  Vinarra) 

No  sé  que  'm  passa,.. 

Vi.         L'  alegria;  té,  beu;  lo  ví  es  la  millor  ant: 
rica. 

Bal.  (ab  lo  bot,  castellà  xanpurrat) 

"Cuando  al  soldado  le  dan  de  beber— 
han  molido  ó  lo  van  à  moler." 

(beu) 

Ca.         Sí  qu'es  vritat. 
Vi.         Ja  parla  castanyola. 
Bal.  [acabant  de  beurer) 

jAaa!...  iY  la  Ramona? 

(la  somera) 

Sor.    :  jMíratela! 
Bal.  .  iRamoneta! 

(s'hi  abrassa) 
£Que  no  t'enrecordas  del  teu  Baldiri?  Pot  se 
sí  que  m'has  anyorat. 

(Se  gira  y  diu  d  los  presents,  per  l 
somera.) 

Sa  mare  y  jo  vam  néixer  lo  mateix  dia;  una 

horas  de  diferencia. 
Sor.  (A  la  somera) 

Míratel,  que  'n  vé  d'aixerit. 
Fon.        Y  mira  fit  à  fit  l' uniforme. 
Bal.  (Pegant  un  cop  de  md  d  la  car 

deia  somera) 

Pot  ser  que  sí  qu'  enténs  de  milícia... 
Sor.        íY  la  llissencia? 
Bal.        Al  canó,  ab  tap,  perquè  no  s'ejsbravi. 
Vi.  (apart  d  Baldiri) 

£Per  qui  es  aqueix  mocadoret? 
Bal.        lAy  ay!  Per  la  meva  promesa,  la  Benvingt1 

da.  iPer  qué  s4  en  riéu? 
Vr.         Res,  res. 

(apart) 

Quan  ell  ho  sàpiga...  jPobre  xicot! 

Len.  (apart  d  Baldiri) 

dQue  no  portas  quartos  d'alcances? 

Bal.        Ara  ja  no  n'hi  ha  de  aixó.  £Perqué  m'ho  pre- 
preguntéu? 

Len.        Res,  res. 

[apart) 

No  porta  ni  un  clau;  molt  bé;  la  mitat  del 

camp  serà  per  mí. 
Ca.         iY  que  has  vist  pel  mon? 
Bal.       Moltas  cosas;  al  vespre  os  ho  contaré. 
Sor.        Veniu  tots  à  casa  y  tindrém  xeflis. 
Tots.       jHi  anirèm! 

Sor.        Y  mentres  se  crema  una  bona  foguerada, 

en  Baldiri  'ns  contarà  lo  qu'  hagi  vist. 
Vi.         Pues,  apa- 
Tots       Cap  al  poble., 

Bal.  {Puja  d  la  somera.  N.°  2  de  música) 

«Marcha  de  frente  senor  militar". 

Ca.  {Com  avans) 

"Tripas  callos,  morros,  etc." 

Cés.y  Vi.      Rian,  plan,  etc. 

{Se'n  van  tots  per  la  dreta  ab  gran  animació) 


MUTACIÓ 


QUADRO  SEGÓN 


Pis  baix  d'una  casa  de  llauradors  pobres;  foch  ab  campana  al  fondo 
assientos  rústichs;  à  la  esquerra  taula,  demunt  tres  plats,  cassola, 
culleras,  porró,  etc.  Prop  del  foch  llum  de  ganxo  enoés.  Porta  *  la 
dreta  que  dona  al  carrer;  altra  a  la  esquerra.  Es  de  nit. 


ESCENA  I 

FONSO  y  SORDA,  à  la  taula,  sopant.  VINARRA  y  CHIN,  un  a  cada 
[costat  del  foch,  seguts. 


Sor.       «rNo  yoléu  tastà  la  sopa  de  bròquil? 

Vi.         Ca;  millor  es  lo  nostre  sopar. 

Sor.       Quina  porqueria;  aixó  es  sopar  de  gos. 

Vi.  Sopar  de  senyor:  mitja  lliura  de  tripa  de  va- 
ca,  *s  fà  una  pilota  ab  sal  y  pebre  negra  dins, 
s'embolica  ben  fort  ab  papers  y  fil  d'empalo 
mar,  y  al  caliu. 

Chin.     Es  molt  bó. 


ESCENA  II 

Dits;  BENVINGUDA  per  la  dreta 

Ben.       Bona  nit  y  bon4  hora. 

Sor.  (reconvenintla)  \ Benvinguda! 

Ben.       iY  en  Baldiri,  no  hi  és? 

Sor.  .     Al  llit  descansa. 

Ben.       Cansat  del  tren... 

Sor.  Pot  ser  de  alguna  mossa 

que'n  Uoch  de  tenir  cor  té  una  magrana 
y  pican  tots  els  grans  que  s'esbarrían 
e  ls  pardalets  que  cria  la  comarca. 

Ben.       Pues...  magrana  ó  rahim  ó  d'altre  fruita 
pentjant  està  sencera  de  las  brancas 
esperant  del  servey  à  son  Baldiri 
per  mes  que  diguin  llenguas  depravadas. 

Sor.        T'ha  festejat  ei  Jep  y  el  Nas  de  figa. 

Chi.        En  Farinetas  y  el  Chich  de  'nTafarra. 

Vi.         El  Pelamanichs  y  l'Afaita  bruixas.^ 

Fon.       Ei  Cantaré  y  '1  Guyta  Sagrantanas^ 

Bbn.       iY  que  hi  ha?  A  Madrid  el  meu  Baldiri, 

segons  comptà  en  el  poble  el  Cabo  Mata, 

per  rentarli  la  roba  sens  cobrarli 

las  bugaderas  diu  que  se'l  rifavan; 

à  la  plassa  d'Oriente  las  ninyeras 

lo  convida  van  à  llimó  y  horxata, 

y  à  la  font  de  la  Teja  y  Sant  Isidro 

feya  rotllo  ballan  am  las  criadas; 

y  un  fill  del  Comendant,  que  estava  à  dida 

y  gros  com  un  anyell  se'ls  hi  criava 

s'escanyolí  de  sopte,  y  tot  per  culpa 

de  Baldiri  que  té  molt  poca  latxa. 

Aixis  no  alseu  el  gall  perquè  en  Baldiri 

am  didas,  bugaderas  y  criadas, 

més  que  al  Àfrica  en  Prim  n'ha  fet  de  victimas, 

que  aprengui,  pues,  de  mí  à  tenir  catxassa. 

Sor.        No  es  igual;  els  homes  son  sempre  homes; 
y  si  cauhen  un  jorn  de  la  teulada, 
en  l'aire,  com  els  gats,  donen  la  volta 
y  cauhen  sobre  'ls  peus  y  alta  la  cara. 

Fon.       La  mare  té  rahó,  me  caso  ab  quinze. 

Vi.         Ha  parlat  com  un  llibre  ma  germana. 

Ben.        No  hi  veig  rahó  per  fer  la  diferencia 
qu'entre  'ls  homes  y  donas  ella  marca. 

Vri.         Que  cauhen  com  els  gats  els  homes  sempre,, 
mentras  las  donas  cauhen  com  las  gatas. 

Ben.        Pero  eayém  am  unglas  à  las  potas 
per  poguer  pegar  bona  esgarrapada 
à  la  cara  ó  al  coll  ó  ahont  acabo 
de  clavar  li  las  unglas  à  la  Marta. 

Fon.       £A  quina  Marta  dius? 

Ben.  A  ta  promesa  , 

l'hi  dat  lo  que  mereig  per  llengua  llarga: 
S' ha  via  post  lo  sol;  las  xameneyas 
dels  sopars,  à  fer  fum  ja  comensavan, 
quan  plegan  de  fer  feynas  els  pagesos 
y  per  divers  camins  tornan  à  casa; 
al  passar  per  la  plassa  fan  conversa 
y  's  forma  un  rotllo  casi  com  la  plassa; 
jo  passo  à  comprar  ví  pe4l  mitj  del  rotllo; 
de  comprarlo,  que  surt,  veig  à  la  Marta; 
ens  tirém  els  porrons  que's  fan  engrunas 
y  entre  bromas  y  burlas  y  riallas 
m'hi  abrahono,  l'agafo  per  el  monyo, 
l'hi  subjecto  be  '1  cap  entre  las  camas, 
y,  com  se  fà  'm  las  cols  qaan  se  neteijan, 
fulla  per  fulla,  vaig  apartà  'm  ràbia, 
y  escupintme  la  mà,  devant  dels  mossos..- 

Sor.       No  digas  més!... 

Fon.  A  ma  promesa! 

Vi.  iTapa! 

Fon.       íY  eran  molts  los  pagesos  que  s'enreyan? 

Ben.       Los  del  poble  no  més. 

Fon.  jMala  negada! 

Ben.       Tal  promesa  vaig  fer;  ja  està  complerta; 
això  mereix  la  que  murmura  y  xarra; 
y  luego  haig  de  tornar,  perquè  en  Baldiri 
sé  de  ben  cert  que'm  vol  am  tota  l'ànima 


y  hem  de  tornar  las  paus  per  més  qu'ens  fassin 
la  contra  tot  el  poble  y  tota  Espanya. 
Primer  torna  à  soldat  lo  meu  Baldiri. 
iDesprés  de  solfejà  à  la  méva  Marta! 
Ykl  mocador  de  seda  que  al  coll  porta 
serà  per  mí. 

£Per  tú?  Primer  à  las  brasas. 
I  Arri  à  fregar  tupins! 

jFil  à  la  grua! 

i  Borratxos! 

jTrapacera! 

iDescarada! 

Al  arcalde  ho  diré. 

No't  vol  per  pobra. 
iPobra  jo?  Si  à  vestir  cap  mossa  4m  guanya; 
si  gasto  guants  dels  cars,  de  pell  de  moda 
portada  de  París;  de  pell  de  marta. 

(mostrant  las  mans  se'n  vd;  dreta) 


ESCENA  III 

VINARRA,  CHíN,SORDA,FONSOL  després  BALDIRI  per  l'esquerra 

Fon.        Veyeho  lo  que  ha  fet,  la  grandíssima... 

Vi.         Veuràs,  no  t'hi  amohinis;  es  nit  de  lluna  y 

.  podrém  regar. 
Fon.       {Am  quina  cara  'm  presento  '1  diumenge  à  la 
plassa? 

Chi.        Am  la  mateixa  que  s'hi  ha  presentat  la  Marta. 

Sor.       Calléu,  que  surt  en  Baldiri. 

Bal.       £Que  ha  sigut  aqueix  xibarri? 

Sor.       No  rés.  {Que  no  vols  sopar? 

Bal.       No  'm  vé  rés  de  gust,  després  de  lo  que'm  han 

comptat...  No  4m  podia  pensar  que  '1  senyor 

Lenteri  era  tan  mal  home. 


Sor. 
Fon. 
Ben. 

Sor. 

Chi. 

Vi. 

Ben. 

Chi. 

Fon. 

Sor. 

Fon. 

Ben! 

Vi.         ija  t'ho  han  xarçat? 

Fon.       Sí,  hem  comptat  lo  del  deute. 

Sor.  Tinguém  resignació;  teníam  de  pagar  lo  llo- 
guer de  casa,  y4l  senyor  Lenteri  4m  va  deixar 
trenta  duros,  à  pacte,  sobre  la  meytat  del 
nostre  camp. 

Chi.        iY  aixó  de  pacte,  qué  es,  pare? 

Vi.  Supósat  que  aqueixas  espardenyas  valen  una 
pesseta  y  t'en  donan  sobre  ellas  cinch  cén" 
tims;  si  al  any  no  tornas  la  pesseta,  perts  las 
espardenyas. 

Cm.        Oh  tant  se  m'endonaría,  perquè  al  any  Ja  las 

tindria  fetas  malbé. 
Bal.       Demà  acaba  l'anv  y  queda  la  meytat  del  camp 

p'el  senyor  Lenteri;  un  tros  que  val  trescents 

duros...  Es  massa  pèrdua,  mare. 
Sor.       Confiava  que  portarías  quartos  del  servey. 
(plora) 

èQue  hi  farém? 


ESCENA  IV 

Los  mateixos;  CESPEDES  per  la  dreta 

Cés.       Buenas  noches. 
Fon.       £Vol  sopar? 
Cés.       De  salud  sirva. 

Vi.  (Ha  tret  de  la  cendra  un  embolich  que 

rebota  per  terra) 
jMà,  com  bota! 
Chi.        Com  una  pilota. 

(Destapan  y  menjan  Vinarra  y  Chin% 
que  estiran  ab  /orsa  ab  las  dents.) 

Cés.  El  senor  Cura  ha  ido  à  hablar  con  el  senor 
Eleuterio  à  ver  si  le  ablanda  y  devuelve  à  us- 
tedes  hasta  los  trescientos  duros,  pero  como 
si  no. 

Sor.        Primer  s'  enternirà  41  Monseny. 
Cés.       Eso  creo  yo. 

Bal.  íY  vostè  que  es  notari,  no  hi  veu  manera  de 
treurerli  à  n4  aqueix  lladre  4ls  docents  setanta 
duros  de  diferencia? 

Cés.  No  hay  abogado  en  el  mundo  capaz  de  hacer 
eso. 

Bal.       Allavors  £de  qué  4ns  serveix  tan  com  ha  llegit 

en  los  llibres? 
Cés.        Es  un  pacto  de  retroventa. 
Bal.        {Pacte?  Pues  jo  li  haig  de  treurer  los  doscents 

setanta  duros,  y  si  no  l4  escanyo. 

(S*  aixeca) 

Cés.        Alguna  barbaridad  es  lo  que  haràs  tú. 
Sor.       Per  mor  de  Deu,  que  tinga  seny. 

(S4  aixeca) 

Fos.       Ves  també  la  trapassera  de  la  Benvinguda 

quin  modo  d4  esperarte. 
Sor.        No  t*  enrecordis  mes  d'  ella;  ha  tingut  que, 

veurer  ab  V  hereu  de  ca  l4  Afaitabruixas;  íes- 

teijavan  à  las  foscas. 
Bal.        £ A  las  foscas?  Allavors  no  hi  ha  tingut  que 

veurer... 

Fon.        Lo  cantarer  1'  hi  ha  regalat  una  gu  elta.  (1). 

Bal.        Alxó  ray...  bé  tenia  que  regalar  jo... 

Vi.         Y  ab  lo  xicot  de  ca  '1  Guaitasegrantanas...  allò 

que  4s  diu. 
Bal.        {Tan  mateix? 
Vi.  Com  t4  ho  dich. 

Bal.       Pues  ja  hem  acabat  del  tot. 


Cl)   En  castellà  "Refajo",  fandilla  de  d<  ssota. 

Sor.        Tu  tens  condícia  pel  trevall,  y  no  t'  en  falta- 

ràn  de  minyonas. 
Fon.       S'  alabat  de  que  vindrà  aquet  vespre,  y  que  '1 

mocador  que  dus  serà  per  ella. 
Bal.        jLa  poca  vergonya!  Si  gosa  à  venir  1'  entreu. 

re  à  puntadas  de  peu. 
Chi.  {Tirant  dí  un  tros) 

Pare,  aixó  es  sola  de  sabata. 
Vi.         {Per  qué  tens  las  dents,  home? 


ESCENA  III 

Los  mateixos;  venen  per  la  dreta  CAM ALLARGA,  pagesas  y  pagesos. 
Tocadó  de  guitarra.  La  última  la  BENVINGUDA  fen  mitja,  seu 
primer  terme  de  la  dreta  f  entse  la  distreta. 


Ca.  Boranit  y  bon  hora. 
Pag.  l.a  jMiratel  que  bonich! 
Pag.  2.a  jBaldiri! 

{Animasiò,  abrasadas,  etc.) 
Chi.  (Apart  d  Baldiri.) 

jLa  Benvinguda! 
Fran.      Veyam  los  homes. 
Sor.        Si  no  1'  entreus  tú,  l4  entrech  jo. 
Bal.  {Apart.) 

iQue  n'  es  de  maca! 
Vi.  Enjégala. 
Bal.        (Y  si  plora? 

Vi.         Llàgrimas  de  dona...  cuixera  de  gos. 
Sor.        ;L'  hereu  de  ca  1'  Afaitabruixas!... 
Fon.       Lo  xicot  de  4n  Guaitasegrantanas... 
Bal.        jRehira  de  mon! 

{Decidit.) 

Ara  veureu. 

{lots  seuhen.  Baldiri  avansa  decidit.  Ben 


vinguda  7  veu  venir  yV  hi  torna  /'  espatlla. 
Baldiri  altra  vegada  indecís  mira  cap  lo 
grupo  del  fondo;  Vinarra,  per  decidir  d  Bal- 
diri li  canta:  Núm.  3  de  música.) 
"No  la  vulguis  per  ballar 
té  esqueixat  lo  seu  vestit, 
com  la  pobra  no  'n  té  d'  altre,., 
pobrissó  del  seu  marit.,, 

{Acaban  la  cansó.) 

jPun,  pun! 

(Casi  d'  espatlla  d  la  Benvinguda.) 
Sembla  que  te  s'  ha  girat  feyna... 
Una  mica. 

Pot  ser  à  las  mimvadas... 
éQui  sap?... 

(Pausa.) 

Ja  m'  han  dit. 
Perquè  tenen  boca. 

(El  tocador  comensa  d  tocar  la  guitarra;  la 
jota,  no  molt  alt,  per  no  tapar  lo  dialech.) 
"Qu4  ets  com  la  pila  del  aygua 
de  dins  de  la  Catedral; 
tothom  qui  vol  hi  và  y  mulla, 
's  fà  la  creu  y  se  4n  và.„ 
Vetaqui  qui  41  que  dihuen. 

"Diuhen  que  diuhen  que  diuhen 
que  tens  vina  y  oliva; 
sempre  corre  la  mentida 
y  s  calla  la  veritat.  „ 
Vetaqui  '1  que  dich. 

"Ja  no  't  vull,  perqu'  ets  donota 
trapasera  y  sens  entranyas; 
jo  las  vuy  de  las  que  donan 
honra  y  producte  à  la  Espanya.,, 

Lo  meu  cor  se  l4  endú  un  quinto 
que  se  4n  va  à  servir  al  Rey 

y  reso  perquè  me  '1  guardi 
à  la  Verge  del  Remey.„ 
Ves. 

(Plorosa.) 
Bal.  (Enternit.) 
Pobreta! 

(alt.) 

"Soldat  que  vas  à  la  guerra 
{Que  dus  dins  de  la  mochila? 
Un  parell  de  calsotets 
y  41  cor  de  la  meva  chica.,, 
Ben.        Derrera  de  1'  últim...  no  hi  và  uingú. 
Bal.  (Apart.) 
Si  que  'n  té  de  rahó. 

Alt  y  dantli  7  mocador  de  coll. 

jPósatel! 

Ben.  (Se  '/  posa  y  s4  aixeca  contenta.) 

iBaldiri! 
Bal.       iBenvingudeta!  Ves. 

(Treu  del  canó  de  llauna  unas  trencillas 

color. 

"Quatre  metros  de  trencilla 
t'  hi  comprat  per  lligacames, 
si  4t  son  curts  los  quatre  metros 
ja  pots  dir  que  estàs  ben  grassa.» 

Ben.  (Carinyosa) 

;Poca  solta! 
Bal.  jTitona! 

Ben.  "Diuhen  que  no  t'  estimo 

los  embusteros... 
Bal.  «Mk  has  de  estimar  per  forsa 

si  no  't  mossego.  „ 
(S*  abrassan:  tots  s(  aixecan;  calla  la  g 
tarra  ) 

Sor.        dY  ara?  £Qu*  hem  de  fer? 

Bal.        Mare,  m'ha  dat  provar. 
Sor.        Y  lo  que  diuhen? 
Ben.  Envejas. 

Bal.        Y  encara  que  siga  vritat...  No  miréu  prim. 
En  's  casém  per  la  sega. 

Ben.        Endemés,  que  d'aquí  allavors  ja  m'  haurà  dat 

Toreix. 
Bal.       Diu  bé. 

Ca.         A  contar  lo  qu'has  vist  p'el  mon. 
Tots.  Vinga! 

{Fent  rotllo  prop  del  foch.  Baldiri  al  mitj: 
al  seu  costat  la  Benvinguda,  que  segueix 
fent  mitja.  La  Sorda  pren  la  filosa;  Vinarra 
posa  la  manta  d  terra  y  s'  hi  jau;'mChin  d 
la\  dreta  y  honso  d  V  esquerra  segut s  d 
terra). 

Vi.  Jo  aquí  per  no  càurer. 

Bal.       Pues  senyor... 


ESCENA  ULTIMA 

Los  mateixos.  M.  PEPET  y  LEUTERI  per  la  dreta. 

A  la  pau  de  Déu. 

Bona  nit:  m'ha  dit  lo  senyor  rector  que'n  Bal- 
din te  de  parlarme. 

Sempre  han  de  venir  é.  estripar  quentos. 
A  xafar'ns  la  guitarra. 
Conta,  Baldiri,  conta. 
£)ue  conti! 

Jo  també  escoltaré;  no'n  tinch  pas  de  pressa. 
{seu  prop  de  la  taula) 


M.  Pep. 
Leu. 

Ca. 
Ben. 
Ca. 
Tots. 
Leu. 

Sor-        {indicant  un  asiento) 
Aquí,  Mossèn  P^pet. 

{apart  al  capellà) 

iQué  ha  dit? 

M.  Pep.  Es  una  roca;  ls  quedarà  ab  la  meytat  del  vos- 
tre camp  per  los  trentra  duros. 

{Quadro,) 

Ca.  Vinga! 

Bal.        Dispensaréu  si  se  m'  en  va  algun  disbarat; 

com  no  tinch  l' instrucció  que  falta  per  parlar 
en  públich,  y  soch  tan...  pallús... 

Bex.        Tant  se  val... 

Bal.        Sí;  tan  prompte  com  vam  ser  à  Madrit. 
Chi.        £Es  molt  grant? 

Bal.  iMà,  si  n'es  de  gran!  Hi  hà  molta  gent  y  cada 
un  va  à  la  séva,  las  personas  pe'ls  costats  y'ls 
animals  pe'l  mitj;  no  es  com  aquí  que  tots  som 
uns. 

Si  m'escoltéu  una  mica 
lo  qu'  és  Madrit  contaré: 
Tot  quant  s'enclou  allí  té 
sa  mentida  gran  ó  xica; 
Sant  Isidro  llaurador 
es  el  Sant  d'aquella  gent, 
y  es  en  lo  primer  que  's  ment 
perquè  tothom  es  senyor. 
Allí  tenen  una  Era 
del  Mico,  que  no  té  grà, 
ni  serveix  may  per  trilià 
ni  per  omplir  la  pastera. 
Un  Camp  del  Moro  ahont  sols 
hi  van  molt  dreta  1'  esquena, 
y  ananthi  d'aquesta  mena, 
«s  clar,  no  dona  ni  cols. 

Hi  hà  un  Prado  per  paseijar 
sense  gram  ni  en  el  estiu, 
y  es  el  Manzanares  riu 
sense  aigua  pera  regar. 
Ja  veyéu,  pues,  la  manera 
de  viurer  d'aqnells  senyors; 
allí  no  hi  ha  llauradors, 
Prat  ni  riu%  ni  Camp  ni  Era. 
Allí  no  té  cap  quartel 
nom  guerrero  y  varonil 
son:  Sant  Francisco,  Sïant  Gil, 
Rosari  y  Santa  Isabel 
que  van  ser  convents  ahí, 
y  al  véurem  allí  ficat 
duptava  si  era  soldat 
ó  era  frare  capuchí. 
Tenen  tramvías  molt  alts 
que  van  pe'l  carrer  corrent 
tan  depressa  com  lo  tren 
sens  enganxarhi  animals; 
veuréu:  m'ho  vaig  creure,  fins 
que. filo  que  m'  eng.anyavan; 
cap  à  fora  es  que  pitjavan 
els  senyor  que  anavan  dins. 
Jo  pensava  que  hi  havia 
porta  en  la  del  Sol;  cà,  vol 
sé  una  gran  plassa,  y'l  sol 
no  hi  dona  més  que  de  dia. 
Al  tayatro  es  molt  felís 
aquella  geut  currutaca; 
van  de  gorra  à  la  butaca 
y  de  clac  al  paraís. 
Els  jóvens  del  senyoriu 
duhen  llarchs  y  pe'ls  costats 
los  cabells  tant  remullats 

que  semblan  sortir  d'un  riu, 
y  al  mirarlos  ab  tan  poca 
solta  anar  per  tot  arreu 
la  gent  seria  diu— Mireu: 
nàufrechs  del  vapor  "Tanoca". 
La  dona  allí  's  pinta  sola, 
per  vesttr  fa  disbarrts 
y  dú,  per  sombreros,  plats 
de  tomatechs  y  escarola; 
es  fan  llargas  las  fandillas 
pero  després  se  las  alsan 
perquè  's  vegi  com  se  calsan 
y  ensenyar  las  pantorrülas; 
s'estiran  cap  al  costat 
y  tivant  com  un  pandero 
mostrant  igual  qu'un  torero 
lo  traspuntí  senyalat; 
l'examinas,  y  es  cotó 
posat  ab  condicia  y  manya; 
no  es  com  aquí  à  la  montanya, 

{Senyala  d  la  Benvinguda) 
aquí  es  vritat,  tot  aixó. 
Hi  ha  à  Madrit  una  minyona 
que's  va  fer  retratà  'm  guix, 
la  Cibeles,  y  està  aixís,  (seguda) 
molt  plantada  y  molt  bufona, 
seguda  en  un  bany,  no  es  qüento, 
allí  està  '1  mitj  d'un  passeig, 
sembla  que  encara  la  veig 
prenet  el  séu  bany  d'  assiento. 
Y  per  acabà;  es  el  cas 
que  tots  els  espanyols  fem 
nna  orquesta;  aquí  bufém 
y  à  Madrit  es  du'l  compàs. 
Cam.       Molt  bé;  ara  vinga  la  milícia. 

Bal.  Sí:  A  la  milícia  tot  es  molt  ben  rumiat  y 
pensat;  à  punta  de  dia  se  toca  la  "diana",  y, 
perquè  la  sentin  els  soldats,  los  trompets  sur- 
ten à  tocar  al  carré  y  despertan  al  vehinat;  sí. 

Cm.         £Es  bonica  la  «diana»? 

Bal.        Alió  que  ja  sabéu : 

[Núm.  4  de  música) 
U'L  burro  fa  bunyols 
'1  burro  fa  bunyols 
tres,  sis,  nou. 
Tots.  Tatlarí  pica  foch. 

Tatlari  pica  foch. 
Quinze,  setze,  divuy. 
Ca.         jEndevant!  jendevant! 

Bat.  Al  soldat  mes  ruch  lo  fan  ranchero,  y  al  mes 
porch,  de  limpiesa  jà  mi  'm  van  esquilar  lo 
cap  com  una  carbassa  de  ví  y  luego  'm  van 
castigar  perquè  é.  la  revista  ilo  tenia  pinta  per 
pentinarme!  Sí. 

(Comentaris  y  riatllas) 
Fon .       <iPer  qué  esquilan  als  soldats? 
Bal.       Perquè  'ls  coronels  son  calvos. 
Ben.       Es  clar. 

Bal.       Tenen  mal  génit  y  poch  aguant. 
Cm.        iY  '1  ranxo? 
Bal.       Fa  molt  bon  olor. 
Ben.       Tots  los  días  lo  mateix? 

Bal.  Ca;  sempre  diferent;  uns  días  de  peu,  altres 
segut,  jo  sempre  ajupit.  Si.  Un  dia  arriba  1 
meu  Comandant.  j"A  formar!  <jQuí  es  lo  mes 
tanoca  de  la  Companyia?  Y  diuhen  tots  jBal- 
dirü— "Un  pas  al  frente"  £Vols  venir  ab  mi, 
d'  assistent?— Sí  senyor — Y  'm  va  portar  à 
casa  seva. 

Ben.  {Gelosa) 

iQué  tenia  família? 
Bal.       No  n'  hi  havia  de  criadas. 
Ca.         (iEra  bona  persona? 

Bal.  Un  beneyta  sou  vos;  petitet  com  un  tap,  ab 
cada  acudit  que  tns  hi  feyam  un  tip  de  riurer» 
Sí;  una  vegada  arriva  à  la  Companyia  y  diu: 
Los  tres  que  tingan  la  lletra  mes  bonica  que 
donguin  un  pas  al  frente.  Y  surten  tres  molt 
fins  y  molt  mosquitets.  Que  4ls  donguin  una 
escombra  à  cada  un,  y  à.  escombrar  lo  dormi- 
tori. Sí.  Altre  dia  li  dich.  Mi  comendante;  ja 
no  puch  aguantar  mes  à  la  seva  senyora.  Y'm 
contesta.— Ni  yo;  dQué  vols?— Tornar  al  cuar- 
tel.— Esperat  que  hi  anirém  junts;  si.  A  la 
guerra  li  van  matar  lo  cavall;  jo  que  surto 
una  nit  molt  fosca  p'  el  campament  yn'  agafo 
un  mes  maco  que  '1  mon.  Li  retallo  la  cri  y  la 
qualli  junto  las  orellas  ab  una  cordeta  y  V 
esquitxo  tot  ab  betum  de  las  botas  y  li  tapo 
un  rodonet  blanch  que  tenia  al  front.— {D' 
hont  V  has  tret?— Se  ln  ha  vingut  de  l'enemich 
mi  comendante;  vetaqui  que  dona  ordre  de 
revista  de  cavalls.  Faltaba  ll  del  General  en 
Jefe. 

Ca.  iLo  que  tu  havías  afanat? 

Bal.        Lo  mateix. 

Fon.        iY  no  't  van  afusellar? 

Bal.       No.  En  rengla  vaig  passar  1d  cavall  per  los 

nassos  del  general. 
Len.        iY  no  41  va  conèixer? 

Bal.        Ca.  Li  havia  cambiat  la  manera  de  caminar; 

caminava  aixerrencat  de  las  potas  de  radera, 
perquè  li  vaig  ficar  un  tres  de  fusta. 

Ben.       iPer  hont? 

Bal.       Endevinau;  si.  Al  mes,  ho  van  xerrar  a!  ge- 
neral. 

{Espantats) 

;Y  qué! 

Res;  ja  li  havia  passat  lo  fum  y  'm  volgué  co- 
nèixer. Entro  à  la  seva  tienda  y'm  treu  un 
puro  de  V  Habana  així  de  llarch.—  ;Que  ets 
fumador? 

(Ab  ànsia) * 

; Si  senyor!— Pues...  fúmat  lo  que  li  vas  ficar 

al  cavall. 

iY  41  Coronel? 

Molt  gros  y  molt  gras,  quant  donava  la  ma  à 
las  senyoras  deya.— Un  dit,  no  mes  qu4  estich 
suhant— y'is'hi  dava'l  dit  xich.A  cavall  's  feya 
veurer;  molt  bufat. 

(Marcant  lo  que  diu) 
Las  cuatre  riendas  à  V  una  mà;  '1  sabre  à  r 
altre  mà,  y  '1  bastó...  à  V  altre  mà. 
jBó!  iQué  tenia  tres  mans? 
Bé,  vamos;  ara  no  m'  en  recordo  hontlo  por- 
tava. 

;Y  1  tinent  Coronel? 

Flach  y  llarch,  y  tan  curt  de  vista,  qu4  un  dia 
'm  diu:— èQui  t'  ha  dat  permís  per  dur  una 
guerrera  ab  mes  botons  de  los  que  marca  41 
reglament?  iPim,  pom!  Dos  bolets.— Lo  regla- 
ment marca  sis  botons  no  mes,  y  tu  'n  por- 
tas...  un,  dos,  tres,  quatre,  cinch...  sis;  be, 
vamos,  'n  portas  sis,  jpero  semblan  set!  ique 
no  torni  à  succehir! 
Pero,  be.  iQué  has  après  de  milícia? 
M4  apar  que  la  se  tota:  L*  infanteria,  foch  y 
endavant;  la  caballería,  porta  recados;  la  ar- 
tilleria, ipom!  curt;  jpom!  llarch;  jpom!  de 
mitj  à  mitj. 

{Després  de  cada  /pom!  s4  aixeca  y  fi- 
gura mirar  ab  gemefos  de  campanya 

que  imita  ab  las  mans.) 
Ca.         ;Y  41s  enginyers? 
Bal.       Fan  clotets  y  posan  la  terra  al  devant. 
Cés.       Estàs  ífesco.  {Y  el  Estado  Mayor? 
Bal.       Venen  à  cavall. 

{Imita  7  galop) 
Catatrach,  catatrach,  catatach.— {Quina  com- 
panyia es  aquesta?— La  segona.— D'  ordre  de 
Sa  Excelencia  que  segueixi  darrera  de  la  pri- 
mera. jCatatrach,  catatrach! 
M.  Pep.   iY  'ls  generals? 

Bal.  Arrivan  à  un  poble;  un  ordre:  "Senyor  Al- 
calde: si  en  lo  terme  de  mitj  hora  no  sm  entre- 
ga  las  tres  mil  raccions  per  la  tropa...  serà 
usía  fusilado:  Dios  guarde  à  usia  muchos 
aiios." 

Ben.       Quina  poca  conciencia,  matar  1'  alcalde. 

Sor.       Així  'n  vingués  un  de  general  al  poble. 

Bal,  Miréu,  una  batalla.  jPam!  un  tiro  allà  lluny;  V 
enemich.  jTarari  tararé!  llamada;  tots  en  ren- 
gla;  foch  à  discreció: 

{Imitant  foch  granejat) 
j Creen,  crech,  crech!  ya  parteixan  llenya 
icrech,  crech,  crech!  i  Vint  soldats  morts!  Un 
clot,  y  à  dins;  ve  '1  capellà,  y  als  diu  una 
missa. 

Cm.  ^Cantada? 

Bal  Sí.' 

La  cansó  del  tururut 

qui  jamega  ja  ha  rebut. 
Vi.         {Una  missa  per  vint?  si  que  tocaràn  à  poch? 
Bal.       Fan  tastets. 

Ca.         dY  cuants  calés  t'  han  dat  al  cumplir? 
Bal.       Res;  hi  fet  pota,  y  per  aixó  tinch  de  parlar  ab 
lo  senyor  Lenterí.  Dispensin  un  moment. 

S  apart an  tots  uua  mica  d  la  dreta) 
{Apart  d  la  Sorda) 

No  tinguéu  por,  mare;  ara  veuréu  si  soch 

bon  advocat. 
(A  Lenteri,  que  continua  sentat  d  la  taula) 

Senyor  Lenteri,  la  mare  m'ha  contat  alló  del 

deute,  y  com  no  tenim  los  trenta  duros... 
Len.       Demà  à  la  posta  del  sol  queda  méva  la  una 

meytat  del  camp. 
Bal.        Trescents  duros  val. 
Len.       Jo  me  la  quedo  per  trenta. 
Bal.       Ja'n  sou  de  tranquil. 
Len.       Hem  de  ser  així  pe'ls  negocis. 
Bal.       £Y  no  vos  rosega  la  conciencia? 
Len.       Ni  gens  ni  mica;  ja  li  he  dit  à  Mossèn  Pepet 

quan  ml  ha  pregat  que  os  donés  la  diferencia 

hasta  fer  'Is  trescents  duros. 
Bal.       Està  bé,  no'n  parlém  més. 

Passém  à  altra  cosa.  Ni  jo  ni  vos  en  fém  rés 

ab  mitj  camp  cada  hú.  {Voleume  comprar 

l'altra  meytat  del  camp?  Son  dugas  meytats 

iguals. 

Len.  Aixó  ja  es  parlar  ab  plata.  iQuant  t'en  dono? 
Bal.       Son  preu:  trescents  naps  y  no  rebaixo,  ja  os 

quedeu  ab  l'una  meytat  per  trenta. 
Len.  {Apart) 

Es  bon  negoci. 
(alt) 

iNo't  tornaràs  enrera? 

Bal.       Paraula  de  rey.  Mossèn  Pepet,  senyor  notari: 
fassin  el  favor. 

(Mossèn  Pepet  y  Céspedes  s'hi  acostan;  els 
demés  s'  hi  acostan  després  poch  d  pochj 

Len.       Li  compro  i*  altra  meytat  del  camp  per  tres- 
cents duros. 


f 

Cés. 

Vi. 

Bal. 
Len. 

Cés. 
Bal. 
Len. 
Bal. 

Cés. 
Len. 

{Al  qual  li  donan  tint é  y  paper  que  serà 

d  la  repisa  de  la  ximeneya) 
Hago  un  recibo  provisional  y  manana  forma- 
lizaremos. 

{Pel  Unti) 
Esto  està  seco. 

{Hi  posa  vi  del  porró) 
Vi;  per  tot  el  vi,  hasta  per  la  cúria. 

{Céspedes  escriu) 
Afluxi  la  mosca. 
Té;  papés  d'  or.| 
{Billets) 

Camallarga  y  Mossèn  Pepet,  testigos. 

(d  Baldiri) 
^Sabes  firmar? 

No  sé  fer  més  que  la  O  ab  un  canó  de  canya. 

(firma) 

Creu. 

Vol  dir  que  demà  es  meu  tot  lo  camp,  l'una 
meytat  p'el  pacte  que  compleix  demà  y  Tal- 
tra  meytat  q«e  compro. 
Vol  dir  que  'ls  presents  son  testimonis  de  que 
torno  al  senyor  Leuteri  'ls  trenta  duros, 
{Ho  fd) 

de  Tuna  meytat  del  camp  que  la  mare  tenia 
empenyat  à  pacte.  4S  quedéu  ab  l4  altra  mey- 
tat, més  per  son  preu.  Mare,  'ls  doscents  se- 
tanta duros  de  diferencia; 

{Los  hi  dona) 
no  sl  ha  perdut  rés,  senyor  notari.  Digui  si 
soch  bon  advocat. 
Ni  Salmerón. 

(Riallas  yburlas  d  Lenteri) 
jRehira! 

{Apart) 

Vi.         Senyor  Lenteri.  £Voléu  aquet  llapis  per  tréu- 

rer  lo  compte?  (1) 
Bal.       Vinga  '1  document. 
Len.  (Llensa  un  paper  sobre  la  taula) 

Me'n  haig  de  venjar! 
Ben.  ijuheu! 

Fon.        jFoch,  foch  à  la  qua  del  llop! 
Vi.         {Apuntant  ab  la  vara) 
iPom! 

Sor.        Si  que  'n  tornas  de  sabut. 
Ca.        Déu  4ns  guard  de  la  tropa. 
Vi.         No  hi  hà  com  córrer  lo  mon. 
Bal.       dQue  has  dut  las  castanyolas? 
Ben.  Míralas. 

Bal.       dQue  os  vindria  de  gust  una  mica  de  ball? 
Tots       jVinga!  jAlsa! 

(Tocan  la  guitarra) 
Ben.  {Al  púbUch) 

Espero,  per  despedida, 

que  repicaréu  de  mans 

«La  tornada  de'n  Baldiri>, 

si  es  que  sou  bons  catalans. 

(Ballan) 


TELÓ 


(.1)     Amenassant  ab  la  vara. 


Maneij  del  bastó  pera  1  també  majó 


Fagina.— El  bastó  entre'ls  dits  índex  y  del  mitj  de  la 
mà  dreta.—  La  palma  de  la  mà  girada  cap  amunt  y'l 
bràs  estirat  horitzontalment  vers  el  mateix  costat. 
—Tot  el  bastó  queda  per  dessota  de  la  mà. 

Fagina  redoblada.^-  La  mateixa  posició,  pero  pujant 
la  mà  à  l'altura  del  cap. 

Generala.—  Bràs  extés  horitzontalment;  el  bastó  aga- 
fat ab  tota  la  mà  quedant  las  unglas  giradas  cap 
enrera. 

Pera  passar  de  la  posició  de  Fagina  à  la  de  Genebala, 
no  's  farà  ús  de  la  mà  esquerra. 

